O‘zbekistonda “Muborak Ramazon oyini munosib tarzda o‘tkazish to‘g‘risida” prezident qarori imzolandi. Unga ko‘ra, 2022 yilgi muborak Ramazon oyining boshlanishi 2 aprel kuniga to‘g‘ri kelishi haqidagi O‘zbekiston musulmonlari idorasining axboroti ma’lumot uchun qabul qilindi. O‘zbekiston musulmonlari idorasidan ma’lum qilishlaricha, idora Ulamolari kengashi tomonidan Islom dini manbalari va astronomik ma’lumotlarga tayangan holda 2022 yilda Ramazon oyining birinchi kuni 2 aprel, shanba kuniga to‘g‘ri kelishi haqida xulosa qilingan. Avvalroq Toshkent shahridagi masjidlarda tarovih namozlarining kunlik taqsimoti e’lon qilingan edi. Unga ko‘ra, xatmi Qur’on ro‘zaning birinchi kunidan boshlanib, 27 sana – Qadr kechasida yakunlanishi mo‘ljallanmoqda.